Aleksandr Ŝevĉenko

Aleksandr ŜEVĈENKO (je plena nomo Aleksandr Borisoviĉ Ŝevĉenko, , naskita la ; mortinta la ) estis esperantisto kaj eldonisto de Rusio.

 Biografio 
En 1979 Aleksandr Ŝevĉenko, studento pri aerfotografio en Moskva Instituto de Geodezio kaj Kartografio, la nuna Moskva Ŝtata Universitato de Geodezio kaj Kartografio, partoprenis en Esperanto-kurso de Irina Gonĉarova en Moskvo kaj esperantistiĝis. Siajn inĝenierajn studojn li finis en 1980.

Ekde 1982 li estis redaktoro de presagentejo APN. De 1989 ĝis la disfalo de Sovetunio li laboris por la Esperanto-fako de la ŝtata Moskva eldonejo Progreso. En 1992 li kaj lia edzino Elena fondis la esperantistan eldonejon Impeto. En 1994 li finstudis ĵurnalistikon en Moskva Ŝtata Universitato kaj transprenis la taskon de Ĝenerala Direktoro de la eldonejo, kiun li plenumis ĝis la morto; li eldonis pli ol 200 librojn, plejparte en aŭ pri Esperanto.

Aleksandr estis kunredaktoro de Esperanto-ĵurnalo Moskva gazeto, kiu aperadis en 1990-1995.

Li estas kompilinto de Rusa-esperanta kaj Esperanto-rusa vortaroj, kies paperaj eldonoj nuntempe estas vaste uzataj por Esperanto-kursoj en rusparolantaj landoj. Li ankaŭ kompilis "Rusa-esperantan biblian frazaron"Rusa-esperanta biblia frazaro - http://impeto.trovu.com/lerniloj/frazaro.

En 2007 li verkis origine en Esperanto "Ilustritan enciklopedion de akvariaj fiŝoj".

En 2008 li tradukis kaj eldonis la romanon de Vladimir Varankin "Metropoliteno". Li uzis pseŭdonomon A. Aleksandrov, kiun indikis kiel tradukiston de la libro.

Lia filo Dima kaj vidvino Elena daŭrigis la eldonistan laboron. Elena Ŝevĉenko forpasis en septembro 2015.

 Referencoj 

 Bibliografio 
 Mikaelo Bronŝtejn: 20-jara Impeto: jubileo kaj funebro. Beletra Almanako (16), februaro 2013. pp. 28-31.

 Eksteraj ligiloj 
 Mikaelo Bronŝtejn: Impeto de Aleksandr Ŝevĉenko pluvivos
 Pri eldonejo Impeto

Kategorio:Rusiaj esperantistoj
Kategorio:Rusiaj eldonistoj